Gunnerusprisen i bærekraft

miniatyr|Kamal Bawa, mottaker av den første prisen i 2012
miniatyr|Carl Folke, mottaker av prisen i 2017
Gunnerusprisen i bærekraft, fullt navn Gunnerus’ vitenskapelige pris i bærekraft utdelt av Det Kongelige Norske Videnskabers Selskab og Norges teknisk-naturvitenskapelige universitet,Prisens statutter, §2 er en internasjonal forskningspris som deles ut annethvert år av Det Kongelige Norske Videnskabers Selskab (DKNVS) og NTNU i fellesskap.

Prisen gis til en forsker som har bidratt med bærekraftig forskning på høyeste internasjonale nivå innenfor naturvitenskap, samfunnsvitenskap, humaniora eller teknologisk vitenskap; enten gjennom tverrfaglig forskning, eller forskning innen ett av disse feltene. Den er omtalt som den viktigste internasjonale prisen innen bærekraft.Fra ett av nettstedene der prisen omtales som «the world’s major international award for work on sustainability»

Gunnerusprisen er oppkalt etter naturforskeren, biskop Johan Ernst Gunnerus, en av stifterne av DKNVS. Prismottakerne får én million norske kroner, i tillegg til en medalje i gull og et diplom.

Prisen ble delt ut første gang i 2012, og var da et resultat av et samarbeid mellom DKNVS, SpareBank 1 SMN og foreningen Technoport. Den første prismottakeren var den indiske biologen Dr. Kamal Bawa. Overrekkelsen foregikk i Olavshallen i Trondheim, under konferansen Technoport 2012.Normannsen (2012)

Det var helt fra starten meningen at prisen skulle deles ut hvert annet år, men DKNVS hadde ikke ressurser til å etablere prisen for regelmessig utdeling.Notat fra Rektor (2016) I perioden 2013–2016 var det derfor ingen utdelinger.

NTNU etablerte fire nye tematiske satsningsområder for perioden 2014–2023. Et av disse var Bærekraftig samfunnsutvikling (NTNU Bærekraft).NTNU Bærekrafts nettsted Satsningsområdet gjorde det naturlig for NTNU å samarbeide med DKNVS om Gunnerusprisen for bærekraft, og fra 2017 deles prisen ut av de to institusjonene i fellesskap. 

Mottager av den andre Gunnerusprisen (den første prisen under samarbeidet DKNVS og NTNU) ble offentliggjort i august 2017, og prisen ble overakt under NTNU Sustainability Science Conference i oktober 2017.konferansens nettsted  
 Tildelinger 
 2012: Den indiske biologen Kamal Bawa, for sitt pionérarbeid innen populasjonsbiologi i regnskogsområder.
 2017: Den svenske miljøforskeren Carl Folke.
2019: Den argentinske økologiprofessoren Sandra M. Díaz.
2021: professor Jianguo «Jack» Liu ved Michigan State University.

 Referanser 

 Kilder 
 Fra NTNUs rektor til Styret, Notat om Gunnerusprisen for bærekraft i samarbeid mellom NTNU og DKNVS (2016). (Samarbeidet ble vedtatt av NTNUs styre 25. august 2016)


 Eksterne lenker 
 Gunnerusprisens statutter (engelsk)

Kategori:Forskningspriser
Kategori:Utmerkelser etablert i 2012
Kategori:Det Kongelige Norske Videnskabers Selskab
Kategori:Utmerkelser ved NTNU